|  |  |
| --- | --- |
|  | ***A Civil Társadalom Oktatási, Együttműködési, Érvényesítési és Támogatási Fóruma***  Banović Strahinje 8., 21000 Újvidék, Telefon: +381 21 474 0684, +381 63 552 246, [www.fesap.org.rs](http://www.fesap.org.rs) e-mail: [office@fesap.org.rs](mailto:office@fesap.org.rs)  ***A Civil Társadalom Oktatási, Együttműködési, Érvényesítési és Támogatási Fóruma***  Banović Strahinje 8., 21000 Újvidék, Telefon: +381 21 474 0684, +381 63 552 246, [www.fesap.org.rs](http://www.fesap.org.rs) e-mail: [office@fesap.org.rs](mailto:office@fesap.org.rs) |

Szám 19 / 2025. Dátum: 2025.06.13.

A 2025. április 7-én kelt, 000236270 2025 09427 005 001 084 010 04 008. számú, a *Multikulturalizmus egy kattintásra* elnevezésű alprojekt társfinanszírozására meghirdetett Pályázat útján odaítélendő költségvetési eszközök felosztásáról szóló határozat alapján, valamint a Pályázati Bizottság 2025. 06. 13-ai keltezésű, 17/2025. számú Jegyzőkönyvében foglalt javaslata alapján *A multikulturalitás szépsége* témában képzőművészeti munka kiválasztására meghirdetett Pályázatra benyújtott munkák megvitatására, értékelésére és rangsorolására vonatkozóan, az újvidéki székhelyű A Civil Társadalom Oktatási, Együttműködési, Érvényesítési és Támogatási Fóruma (a továbbiakban: FESAP) Igazgatóbizottságának elnöke

**HATÁROZATOT  
hoz**

**A Multikulturalitás szépsége témában képzőművészeti munka kiválasztására meghirdetett Pályázat útján díjazásban részesülő munkák kiválasztásáról**

**I.**

A 2025. 01. 29-én meghirdetett, 000236270 2025 09427 005 001 084 010 04 008. számú, a *Multikulturalizmus egy kattintásra* elnevezésű alprojekt társfinanszírozására meghirdetett Pályázat alapján, amely 2025. 01. 29-én közzétételre került Vajdaság AT 6/2025. számú Hivatalos Lapjában, valamint *A multikulturalitás szépsége* témában képzőművészeti munka kiválasztására meghirdetett Pályázat alapján, amely 2025. 05. 23-án közzétételre került a FESAP és a Tartományi Oktatási, Jogalkotási, Közigazgatási és Nemzeti Kisebbségi - Nemzeti Közösségi Titkárság (a továbbiakban: Titkárság) honlapján, a Bizottság az idejében beérkező és érvényes kérelmek elbírálását követően, 2025. 05. 23-án elfogadta a 17/2025. számú Jegyzőkönyvet és a következő díjazásban részesülő munkák ranglistáját határozta meg:

|  |  |  |  |  |  |  |
| --- | --- | --- | --- | --- | --- | --- |
| Rang-sorolási sorszám | A tanuló utó- és családneve | Település | Pontszám | A munka címe | Iskola | Díj |
| 1. | Barna Matilda | Zenta-gunaras | 18 | A multikulturalitás szépsége | Október 18-a ÁI | -Mobiltelefon: Xiaomi Redmi Note 14 Pro 5G EU 8 + 256 PCC Coral Green; -Hordozható memória: USB flash drive Kingston DTX/ 256GB |
| 2. | Horvát Anina | Óbecse | 13 | A multikulturalitás szépsége | Petőfi Sándor ÁI | -Okosóra: Samsung Galaxy Watch 6 Small AL BT 40 mm arany színű |
| 3. | Török Dorka | Óbecse | 10 | A multikulturalitás szépsége | Petőfi Sándor ÁI | -Hordozható bluetooth hangszóró: JBL Flip 6 Black M IP67 fekete színű |

**II.**

A munkák kiválasztásáról szóló határozat közzétételre kerül a FESAP és a Titkárság hivatalos honlapján.

**III.**

A jelen határozat végleges.

**Indokolás**

A Vajdaság Autonóm Tartomány 2025. évi költségvetéséről szóló tartományi képviselőházi rendelet (VAT Hivatalos Lapja, 57/2024. szám) 11., 12., 23. szakaszának 4. bekezdése, 25. és 26. szakasza alapján, továbbá a nemzeti kisebbségek – nemzeti közösségek helyzetének előmozdítására és a multikulturalizmus és tolerancia fejlesztésére irányuló költségvetési eszközök odaítéléséről szóló tartományi képviselőházi rendelet (VAT Hivatalos Lapja, 8/2019. szám) 7. szakasza alapján, a Tartományi, Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság költségvetési eszközeinek a *Multikulturalizmus egy kattintásra* elnevezésű alprojekt 2025. évi finanszírozására, illetve társfinanszírozására való odaítéléséről szóló szabályzattal (VAT Hivatalos Lapja, 5/2025. szám) összhangban a Tartományi Oktatási, Jogalkotási, Közigazgatási és Nemzeti Kisebbségi - Nemzeti Közösségi Titkárság 2025. 01. 29-én meghirdette a 000236270 2025 09427 005 001 084 010 04 008. számú Pályázatát a *Multikulturalizmus egy kattintásra* elnevezésű alprojekt társfinanszírozására. A Pályázat a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság támogatási eszközeinek a bejegyzett jogi személyek (egyesületek, társulatok és más Vajdaság Autonóm Tartomány területén székhellyel rendelkező alanyok) részére történő odaítélése céljából került kiírásra, éspedig a Vajdaság autonóm tartományi általános iskolák alsó és felső tagozatos diákjai részére nyolc versenypályázat megszervezésére a multikulturalizmus, a tolerancia, valamint Vajdaság etnikai sokszínűsége és a nemzeti kisebbségek – nemzeti közösségek kulturális identitásának megőrzése és népszerűsítése területén.

A nemzeti kisebbségek – nemzeti közösségek helyzetének előmozdítására és a multikulturalizmus és tolerancia fejlesztésére irányuló költségvetési eszközök odaítéléséről szóló tartományi képviselőházi rendelet (VAT Hivatalos Lapja, 8/2019. szám) által meghatározásra kerülnek a nemzeti kisebbségek – nemzeti közösségek helyzetének előmozdítására és a multikulturalizmus és tolerancia fejlesztésére irányuló költségvetési eszközök rendeltetése és odaítélésük módja, valamint eljárása.

Az említett eszközök Vajdaság AT költségvetésében kerültek biztosításra és a nemzeti kisebbségek - nemzeti közösségek tárgykörében illetékes tartományi közigazgatási szerv külön költségvetési rovatrendje alatt vezetik őket.

A nemzeti kisebbségek – nemzeti közösségek helyzetének előmozdítására irányuló költségvetési eszközök odaítélésére Vajdaság Autonóm Tartomány területén bejegyzett székhellyel rendelkező nemzeti kisebbségek – nemzeti közösségek egyesületei, alapjai és alapítványai jogosultak.

A tartományi közigazgatásról szóló tartományi képviselőházi rendelet (VAT Hivatalos Lapja, 37/2014. és 54/2014. szám – más jogszabály, 37/2016., 29/2017., 24/2019., 66/2020., 38/2021. és 22/2025. szám) 15. szakasza meghatározza, hogy a Szerb Köztársaság törvényeinek, más jogszabályainak és általános jogi aktusainak, továbbá a Tartományi Kormány és Képviselőház jogszabályainak végrehajtása céljából, a tartományi közigazgatási szervek, ha arra felhatalmazással rendelkeznek, jogszabályokat és egyedi jogi aktusokat hoznak meg, az említett rendelet 16. szakaszának 5. bekezdése pedig megállapítja, hogy az egyedi ügyekben a döntés határozat formájában valósul meg, a jogszabályokkal összhangban. A 24. szakasz 2. bekezdése értelmében, a tartományi titkárságot a tartományi titkár képviseli, aki megszervezi és biztosítja a feladatok hatékony ellátását, meghatalmazása keretében jogi aktusokat hoz, bizottságokat és munkacsoportokat alakít a titkárság tevékenységi körébe tartozó összetettebb teendők ellátása céljából, valamint dönt a foglalkoztatottak jogairól, kötelezettségeiről és felelősségéről. A 37. szakasz 5. bekezdése megállapítja, hogy a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság, a törvénnyel összhangban, tartományi közigazgatási teendőket lát el a Képviselőház vagy a Tartományi Kormány részére készülő olyan aktusokkal kapcsolatban, amelyekkel: hozzájárulnak az interkulturalizmus, valamint a multikulturalizmus, a tolerancia és Vajdaság AT területén élő nemzeti kisebbségek – nemzeti közösségek együttélésének fejlesztéséhez, gondoskodnak az emberi jogok és a nemzeti kisebbségek – nemzeti közösségek jogai területén a jogok érvényesüléséről és többletjogokat állapítanak meg a nemzeti kisebbségek – nemzeti közösségek számára, anyagi eszközöket biztosítanak a nemzeti kisebbségek – nemzeti közösségek tanácsai, a nemzeti kisebbségek – nemzeti közösségek egyesületei és szervezetei finanszírozására, illetve társfinanszírozására, valamint a Vajdaság AT területén élő nemzeti kisebbségekhez – nemzeti közösségekhez tartozók jogai érvényesítésének előmozdítására.

A *Multikulturalizmus egy kattintásra* elnevezésű alprojekt társfinanszírozására meghirdetett Pályázat lefolytatását végző Pályázati Bizottság a 2025. január 29-ei keltezésű, 000236270 2025 09427 005 001 084 010 04 008. számú határozattal került megalakításra. A Bizottság 2025. 03. 24-én megtartotta ülését és az egyesületek, alapok és alapítványok által benyújtott pályázati kérelmek megvitatását és értékelését követően, meghatározta a beérkezett programok/projektek értékelési és rangsorolási listáját, mely 2025. 03. 24-én közzétételre került a Tartományi Titkárság hivatalos honlapján. A pályázóknak jogukban állt kifogással élni a pályázatra benyújtott programok/projektek értékelési és rangsorolási listájával szemben, annak közzétételétől számított 8 napon belül. A kifogás benyújtására megszabott határidőt követően a Pályázati Bizottság – a *Multikulturalizmus egy kattintásra* című alprojekt társfinanszírozását célzó pályázat alapján odaítélendő eszközök vonatkozásában – megküldte javaslatát a tartományi titkárnak a programok/projektek kiválasztásáról szóló végleges határozat meghozatala érdekében. A tartományi titkár 2025. 04. 07-én határozatot hozott a *Multikulturalizmus egy kattintásra* elnevezésű alprojekt társfinanszírozására vonatkozó Pályázat szerinti költségvetési eszközök odaítéléséről, amely által a *Multikulturalizmus egy kattintásra* elnevezésű alprojekt társfinanszírozására vonatkozó Pályázat alapján 800.000,00 dinár odaítélésre kerül az **újvidéki székhelyű A Civil Társadalom Oktatási, Együttműködési, Érvényesítési és Támogatási Fóruma - FESAP részére.** A nemzeti kisebbségek – nemzeti közösségek helyzetének előmozdítására és a multikulturalizmus és tolerancia fejlesztésére irányuló költségvetési eszközök odaítéléséről szóló tartományi képviselőházi rendelet (VAT Hivatalos Lapja, 8/2019. szám) 11. szakaszának 3. bekezdése előirányozza, hogy a tartományi oktatási, jogalkotási, közigazgatási és nemzeti kisebbségi – nemzeti közösségi titkár határozata végleges. A Titkárság és a FESAP 2025. 04. 07-én megkötötték az eszközök odaítéléséről szóló, 000533896 2025 09427 005 001 000 001. számú szerződést. A Pályázat rendelkezései, a hivatkozott határozat és az eszközök odaítéléséről szóló szerződés alapján, a FESAP 2025. 05. 23-án meghirdette Pályázatát képzőművészeti munka kiválasztására *A multikulturalitás szépsége* témában, amelyre a pályázati munkákat 2025. 06. 06-áig lehetett benyújtani. A pályázati kérelmek benyújtására vonatkozó határidőt követően, a Pályázati Bizottság 2025. 06. 13-án megtartotta ülését, amelyen megvitatta, értékelte és rangsorolta az említett Pályázatra beérkező munkákat, és a 2025. 06. 13-ai keltezésű, 17/2025. számú Jegyzőkönyvében meghatározta javaslatát *A multikulturalitás szépség*e témában benyújtott képzőművészeti munka kiválasztására vonatkozó határozat meghozatalát illetően.

A fentiekkel összhangban, a FESAP Igazgatóbizottságának elnöke teljes mértékben elfogadta a díjazásban részesülő munkák listájára vonatkozó javaslatot és meghozta a rendelkező részben foglalt határozatát.

A határozat közzétételre kerül a FESAP honlapján és megküldésre kerül a Titkárság részére, a Titkárság honlapján való közzététel céljából.

A határozatot megküldeni:

1. a Titkárságnak,
2. a Levéltárnak.

Dr. Kabók Ida

a FESAP Igazgatóbizottságának elnöke